Asbjørn Støholen

Asbjørn Støholen (født 18. februar 1918 på Tynset, død 10. mai 2000) var en norsk kombinertløper og langrennsløper som representerte Tynset IF. Han ble nummer 2 i Holmenkollens kombinertrenn i 1946. Samme år var han på Nord-Østerdals lag som tok bronsemedalje på 4 x 10 km stafett i NM. I 1948 var han på Nord-Østerdal skikrets' lag som fikk Norges Skiforbunds kretspokal som beste 3-mannslag i kombinert i NM.

Støholen var formann i Tynset IF i årene 1948-50. Han stiftet i 1953 bygningsfirmaet Støholen Entreprenør AS,Støholen Entreprenør AS: Om oss  (besøkt 13. november 2013) som blant annet bygget Tynset rådhus (åpnet 1975).Tynset kommune: Rådhuset  (31. juli 2012, besøkt 13. november 2013)

 Referanser 

 Kilder 
 Erling Ranheim (red.): Norske skiløpere - Skihistorisk oppslagsverk i 5 bind - Østlandet Nord. Skiforlaget - Erling Ranheim, Oslo 1955 (s. 103, 104 og 424, digitalisert av Nasjonalbiblioteket)

Kategori:Norske kombinertløpere
Kategori:Norske langrennsløpere
Kategori:Personer fra Tynset kommune